24. April. -^ 52 ^- 9. Møde. 



maal , og Forf. har derfor foretaget en Mængde polarimetriske 

 Forsøg med Opløsninger af forskjellig Koncentration og forskjellig 

 Temperatur af det normale og sure vinsure Natron, det normale 

 vinsure Kali og det vinsure Kali-Natron. Paa Grundlag af disse 

 er det lykkedes ham at eftervise Sandsynligheden af, at det sure 

 vinsure Natron sønderdeles af Vand til fri Vinsyre og normalt 

 vinsurt Natron, men at Sønderdelingen dog først ved uendelig 

 Fortynding er fuldstændig, og at Opvarmning her virker i samme 

 Retning som Fortynding, medens det vinsure Kali-Natron, selv 

 ved betydelig Koncentration af Opløsningen, næsten fuldstændig 

 er sønderdelt i sine Bestanddele. Af Forsøg, som G.H. Schneider 

 har foretaget i ganske andet Øjemed, viser Forf,, at del samme 

 Forhold, som gjælder det sure vinsure Natron, gjenfindes for 

 Æblesyrens sure AlkaUsalte. 



Et andet højst interessant Forhold, som Forf. ligeledes har 

 eftervist ved en Mængde polarimetriske Forsøg, er Indvirkningen 

 af Natron paa forskjellige normale Natronsalte af optisk virksomme 

 Syrer. For Vinsyre, Æblesyre og Chinasyre viser han, at Pola- 

 risationen af disse Syrers normale Natronsalte, især i deres 

 koncentrerede Opløsninger, forandres meget kjendelig og altid i 

 samme Retning ved Overskud af Natron, ja, det er endog lyk- 

 kedes ham ved et betydeligt Overskud af Natron at gjøre den 

 højredrejende Vinsyre stærkt venstredrejende. Kamfersyre viser 

 derimod intet saadant. Forf. forklarer disse mærkelige Forhold 

 meget naturligt ved den Kjendsgjerning , at de 3 førstnævnte 

 Syrer indeholde Alkoholhydroxyler, hvorfor det maa antages, at 

 disses Brint, især ved de stærke Koncentrationer, til Dels erstattes, 

 af Natrium, saa at den forandrede Polarisation er et Udtryk for 

 at der er dannet nye Forbindelser, som dog sønderdeles ved 

 Fortynding. At Kamfersyren ikke viser dette Forhold, ligger da 

 i, at den ingen Alkoholhydroxyler indeholder. 



Disse Undersøgelser synes da at sprede Lys over ellers 

 særlig vanskeligt tilgængelige Problemer, og vi kunne derfor 

 ikke andet end anbefale, at Forf.'s Arbejde optages i Oversig- 



